■ 103 



Coraecis Talatscha. Aleutis Lakudk. Canagice Atyk. 

 Camtschadalis Talatsch vel Tatlaetsch. 

 Curilis Onnep. Japonensibus Umino - nego. 



Animal oceano orientali peculiare, quod per indefessum Stel- 

 lerum primum innotuit. Quotannis tempore prolificationis ex ocea- 

 no pacifico gregibus migrant versus orientalia Camtschatcae littora, 

 inde per insulas versus Americam sitas , et tandem ad austrum denuo 

 revertuntur. Raro in mare Ochotense et Penshinense aberrant, 

 praesertim feminae a grege palantes. Mares polygami, bellicosi, 

 foeminarum et prolis copiosa agmina per altum ducunt, maximi, in- 

 trepidi. Natant in dorso, velocissime. In scopulos et saxosa littora 

 exeunt, quietis et congressus causa, et pinguissimi stertunt, ludunt, 

 pugnant. Posticis pedibus inepte quidem, attamen melius, quam 

 congeneres reliquae, utuntur, iis insistunt et eriguntur. Dormiunt 

 etiam in superficie maris, supinae natantes, altero, ut fertur, oculo 

 extra aquam clauso, altero (laevo) in aquaaperto, unde venantes a 

 sinistro latere adremigare timent. Reliqua de moribus et structura 

 animalis in absolutissiraa Stelleri Monographia vide. 



Nota. Catulorum, qui nascuntur nigri, pelles autumno sesquitri- 

 pedales, elegantissimae, pilis brevibus , molliusculis , laevigatis, supra 

 fuscis summitate cinerea vel cana argentatis, subtus cinerascentes, 

 solae pro merce ad Sinas deferuntur. Adultorum coria pro ocreis, 

 utribus , et ad alios domesticos usus absumuntur. In foeminis adul- 

 tis genitale instructum cUtoride rugosa, coerulescente. Hepar multi- 

 farie incisum , octolobum. Cystis fellea parva. Cordis fibrae solutae. 

 Penis osse fultus. 



